De seks piger fra 6. klasse på Bavnehøjskolen med deres perlepladebod til støtte for Knæk Cancer - fra højre Camille, derefter Juliane, Jacqueline , Ida, Mathilde og Johanne. Pressefoto
Seks piger fra Bavnehøjskolen i Hadsten lavede og solgte perleplader for den gode sag
hadsten Til hverdag går Jacqueline Angelina Victoria Jørgensen og hendes fem veninder i 6. klasse på Bavnehøjskolen i Hadsten. Men i uge 43 var det noget andet end skolen, der fyldte.
Jacqueline, der brænder for at hjælpe andre, fik ideen til at lave en indsamling til Knæk Cancer og brugte sammen med de fem veninder uge 43 på at lave perleplader, nøgleringe, øreringe og magneter med Knæk Cancer-logo på og sælge dem ved husene i Hadsten.
De fik også lov til at lave en bod på lærerværelset på skolen, og det lykkedes dem at samle 5.618 kroner sammen på blot seks dage. Ved det store indsamlingsshow ringede Jacqueline Angelina Victoria Jørgensen og donerede alle pengene.